কলকাতায় নতুন ভাইরাসের প্রকোপ! আক্রন্ত হচ্ছে শিশুরা

ওয়েব ডেস্ক : কলকাতায় (Kolkata) নতুন ভাইরাসের (Virus) প্রকোপ। সেই ভাইরাসে আক্রান্ত হচ্ছে একের পর এক শিশু। যা নিয়ে আতঙ্কের সৃষ্টি হয়েছে। এই ভাইরাসের নাম হল আর এস ভাইরাস বা রেসপিরেটরি সিনসিশিয়াল ভাইরাস (RS Virus)। এই ভাইরাসের কারণে কারোর জ্বর, কারোর সর্দি কাশি কমছে না, কেউ আবার প্রবল শ্বাসকষ্টে ভুগছে। একরত্তিদের মধ্যে এই উপসর্গ ঘিরে শিশু হাসপাতালে ভিড় বাড়ছে। যা নিয়ে চিন্তায় চিকিৎসক মহল।

মূলত, শীতের প্রাককালে বা শরৎকালে এই ধরণের নানা রকম ভাইরাসের (Virus) প্রকোপ দেখা যায়। কিন্তু দেখা যাচ্ছে, যে শিশু বা যাদের বয়স আট বছরের নিচে তাদের ক্ষেত্রে আর এস ভাইরাস (RS Virus) অনেকটা উদ্বেগজনক। কারণ, এই ভাইরাসে আক্রান্ত হয়ে অনেক শিশু হাসপাতালে ভর্তি হচ্ছে বলে খবর। অনেক শিশু এই ভাইরাসের কারণে শ্বাসকষ্টের মধ্যে পড়ছে বলেও জানা যাচ্ছে।

আরও খবর : আজ মহালয়া, পিতৃপক্ষের অবসানে ঘাটে ঘাটে চলছে তর্পণ

মূলত, এই ধরণের ভাইরাস (Virus) এই সময়ে অনেক শিশুর ক্ষেত্রে দেখা যায়। কিন্তু যাদের বয়স এক বছরের নীচে বা যাদের কোমর্বিডিটি রয়েছে তাদের ক্ষেত্রে এই ভাইরাস বেশ সাংঘাতিক। চিকিৎসকরা জানাচ্ছেন এই ভাইরাস নিয়ে এখনই কোনও উদ্বেগ নেই। কিন্তু চিকিৎসকরা সাবধনতা অবলম্বনের পরামর্শ দিয়েছেন। কোনও শিশুর যদি জ্বর, সর্দির মতো সমস্যা থাকে তাহলে তাদেরকে ভিড়ের মধ্যে না নিয়ে যাওয়ায় ভালো বলে জানাচ্ছেন চিকিৎসকরা। সঙ্গে তারা জানাচ্ছেন, গত দু’সপ্তাহের মধ্যে যেভাবে এই ভাইরাসে আক্রান্তের সংখ্যা বাড়ছে তাতে উদ্বেগের বিষয় রয়েছে।

চিকিৎসকরা আরও জানাচ্ছেন জ্বর-সর্দি-কাশি যদি অনেকটা সময় ধরে টানা চলতে থাকে তাহলে সতর্ক হওয়া প্রয়োজন। এই ভাইরাসের কারণে শিশুর স্বাসকষ্ট বাড়লে হাসপাতালে ভর্তি করাতে হবে। এই ভাইরাস আগেও ছিল, ফলে এ নিয়ে এখনই এত আতঙ্কিত হওয়ার কারণ কিছু নেই বলে জানাচ্ছেন চিকিৎসকরা।